מעוז (רחפן)

"מעוז" (משווק תחת השם Spike Firefly) הוא כינויו בצה"ל של חימוש משוטט למשימות איתור ותקיפה טקטיות, תוצרת חברת רפאל - מערכות לחימה מתקדמות.

הרחפן שוקל 2.2 ק"ג והוא בעל מבנה גלילי הניצב על-גבי שלוש רגליים. הרחפן נעזר בשני זוגות מדחפים מתקפלים כי לרחף והוא עושה שימוש בשתי מערכות סריקה ואיתור מטרות: CMOS/IR וחיישני קרבה. ל'מעוז' מהירות טיסה של עד 46 קמ"ש ומהירות צלילה למטרה של 72 קמ"ש והוא נושא מטען נפץ במשקל 350 גרם, עם ראש מתפוצץ רב-כיווני. טווח הטיסה בשטח פתוח הוא עד 1,000 מטר מיחידת הבקרה ו-500 מטר בשטח בנוי.

מערכת הנשק כוללת מארז נשיאה ייעודי ללוחמים שכולל שלושה מעוזים, סוללות, מטענים ויחידת בקרה.

החימוש פותח על ידי חברת רפאל ומשרד הביטחון, על בסיס רעיון של יקי חץ, מהנדס בחברת רפאל. הוא נכנס לשימוש ביחידות צה"ל ב-2021. השימוש המבצעי הראשון שלו נעשה במהלך מבצע שומר החומות, בו הפעילה פלוגת חשיפה-תקיפה של חטיבת הצנחנים את המעוזים לאיתור ופגיעה במטרות חמאס.

קישורים חיצוניים
 על הרחפן באתר רפאל

הערות שוליים

רפאל: מוצרים
כלי טיס בלתי מאוישים ישראליים
חימוש משוטט